I mai 1965 ble Kirsten Svineng igjen æret for sin humanitære innsats under krigen. Etter invitasjon fra kong Olav V besøkte president Tito Oslo på statsbesøk. Kirsten Svineng ble invitert til statsbesøket i Oslo og hun hadde en lengre samtale med Tito og statsminister Einar Gerhardsen. Konene til de to statsmenn var også til stede. Dette skjedde etter initiativ fra avisen Dagbladet.